
Seo /o mondo e curpo of lo pidi po 
osistencio forensico for di Hulondo 

Pa yuda identifica 
persona kima den 
baul di auto na 
Mina di Oro 

Pa sa e.o. si e victima tabata morto 
caba y kico t'e causa di su morto 

TE cu ayera tardi, no tin mucho informacion riba e caso di Bispo di 
Aña, unda den prome oranan di mainta, a haya un persona carbon- 
ize den un baul di un auto na Mina di Oro na Balashi. Polis mes no a 
haya notificacion cu tin hende perdi. E suseso aki a tuma lugar den 
prome oranan di madruga diahuebs, ora cu a descubri un auto kima, 
pa cual a manda bomber. Cuerpo di Bombero a presenta n’e sitio y 
a paga e candela, mientras cu un patruya policial tabata supervise 
e trabao. Pero tabata ora cu a pidi un takelwagen pa hiba e auto pa 
Warda di Polis na Balashi, cu e chofer di e takelwagen a nota un 
curpa completamente kima den e baul. 

E ora ey, e Polis y Bomberonan a bolbe n’e sitio, unda cu a avisa otro 
autoridadnan pa cuminsa cu un investigacion profundo. 

Un invesigacion cu a dura sigur un 6 ora a tuma lugar n’e sitio mes, 
caminda a haya e curpa di un ser humano kima den un Celta. 

E number di e auto A-15468, pero cu no ta cuadra cu registracion di 
e auto. Ta un Celta blanco cu a keda full kima paden y pafo. 

E ora ey, autoridadnan hudicial a laga sera e area y notifica tur e 
instancia pa presenta. No por descarta si ta curpa di hende homber 
of muher. 

Bomberonan a paga e candela den careda di 6or y tambe Polis a 
wordo yama den mesun ora pa presenta. Ningun di e dos departa- 
mentonan a mira cu tabatin un curpa den e auto. Tabata e persona 
encarga cu takelwagen cu a wordo yama pa presenta n’e lugar a 
descubri un curpa completamente carboniza. 

El a pasa den un susto di su bida ora cu el a bay hak e auto pa rek 
esaki pone riba takelwagen. El a mira un curpa patras den baul. 

Despues di e investigacion mas profundo, a conclui cu ta un hende 
homber e curpa ta. A confisca e curpa y awor lo evalua si lo manda 
e restonan Hulanda. Of lo pidi expertonan forensico Hulandes pa 
nan mes bin Aruba pa haci e investigacion aki. 

Lo mester determina e.o. si e persona tabata morto caba prome cu e 
sende e auto na candela y tambe saca afo precisamente e motibo di 
e morto. Tabatin version tambe, cu no a keda confirma, cu e curpa 
tabata habri, esta cu nan a cort’e. 

Awor ta buscando testigonan of hendenan cu sa algo di e caso aki. E 
numbernan cu por yama cualkier momento di dia t’e tip line 11141 
of celular 597-5184 . Cada informacion ta valioso p’asina por yega 
na solucion di e caso lamentable aki. 

Tur esaki a sosode algun ora prome cu habri 2016. 

Pa loke ta representacion di MEP pa IPKO 

Tin diferencia di opinion 
den constelacion cu lo bay 

St. Maarten awe 



AWE e delegacion di Aruba, su Parlamento 
lo biaha pa St. Maarten pa participa e siman 
aki n’e reunion Inter-Parlamentario entre Hu- 
landa, St. Maarten, Corsou y Aruba. 

For di siman pasa, por a nota cu tin diferencia 
di opinion den constelacion di e delegacion di 
MEP, unda Parlamentarionan manera Glen- 
bert Croes y Dangui Oduber, for di ultimo 
reunion di IPCO na Hulanda, a laga sa cu nan 
mester ta den e proximo delegacion. 

Esey lo a nifica cu mr. Ady Thijsen no por 
forma parti den representacion di MEP mas, 
pero a biaha aki Ady Thijsen a bolbe forma 
parti di e delegacion di MEP. 

Mientras cu lider di MEP, Evelyn Wever Croes 
a gradici pa forma parti di e delegacion di 
MEP, pero a apunta mr.Xiomara Ruiz Maduro 


como vocero di MEP y esaki a ser cuestiona 
seriamente den MEP, alegando a base di kico 
Xiomara Ruiz Maduro ta vocero, siendo si ta 
pa cantidad di voto, e no tin mas cu Glenbert 
Croes y no tin mas cu Dangui Oduber tam- 
poco. 

Pero nan por acepta p’e biaha aki, cu Xiomara 
Ruiz Maduro lo encabesa e delegacion di MEP, 
pero ya a laga sa caba, cu Ady Thijsen mester 
haci lugar, pa nan. Maske cu Ady Thijsen ta 
bisa, cu e t’e defensor di autonomia di Aruba, 
Glenbert Croes a laga sa cu no tin mihor 
candidato pa defende interesnan di MEP y di 
Aruba, cu ta su persona, siendo yiu di Liberta- 
dor Betico Croes y sa kico ta bebe y come di e 
lucha di Aruba. 

Dangui Oduber no kier keda atras, y tambe a 


laga sa cu mester cambia constelacion di del- 
egacion di MEP, siendo e como yiu di Nel Odu- 
ber, kende despues di morto di Betico Croes 
a tuma rienda di e partido MEP y a mantene 
MEP como un partido grandi y Nel Oduber a 
logra na skrap fecha di independencia. 

Pues por mira cu tin un rancamento di siboyo 
den MEP, loke ta causa masha disgusto, bao 
di e otro miembronan di partido, manera un 
Chris Romero, Guilfred Besarill, kendenan ta 
ser tilda caba di no ta haci nada p’e partido, 
pero mas bien ta free-wheel. 

Den proximo delegacion di MEP, Ady Thijsen 
sigur lo ta afo, kende ya caba sigur lo no apa- 
rece mes riba lista di MEP den proximo elec- 
cion, segun conocedornan di MEP. 

Gerick Croes (MEP): 

Pueblo so a wordo 
sacrifica pa fondo 
di AOV mientras 
Gabinete Eman ta 
keda sin paga 60.5 
miyen cu e debe! 


“E la para bira un custum- 
ber cu Gabinete Eman ta 
impone medida solamente 
riba pueblo y ora yega su 
turno pa cumpli cu su re- 
sponsabilidad, e ta ignora 
y core p’e. Hustamente 
esaki t’e caso di AOV cu 
tanto nan a gaba cu a scapa 
e fondo. 

Gabinete Eman no a imple- 
menta 1 sino 3 medida den 
1 riba lomba di pueblo y 
den Presupuesto Supleto- 
rio 2015 si ta haya un ‘free 
ride’ pa keda sin paga SVB 
60.5 miyon florin”, segun 
Gerick Croes. 

“Den e comunicado aki nos 
lo repasa e ahustacionnan 
aki. Tambe lo nos splica 
pakico e dispensacion cu 
Gobierno a haya ta di con- 


dena! 

Tur cos a inicia cu e prome 
dialogo social haci na 2010 
unda cu a stipula cu en- 
trante 1 di januari 2011 
e premiegrens di AOV lo 
subi diAfl. 54.600 (2010) 
pa Afl. 65.052, cu ta ni- 
fica un aumento di 10.452 
(19%). Y cu e maximumg- 
rens pa parehanan casa lo 
no ta aplicabel mas. 
Despues den 2013 a dicidi 
cu lo tin aumento di prima 
di AOV entrante 2014 cu 
1% haciendo esaki 14.5%. 
Sigui pa un aumento di pri- 
ma di AOV entrante 2015 
cu 1%, atrobe haciendo 
esaki 15.5%. Tambe a hisa 
e premiegrens entrante 
2014 di Afl. 65.052 pa 
Afl. 85.000, (19.948 cual 

ta 30.6%) cu por cierto a 
target e 2e klasse di Aruba. 

E ahustacionnan aki ta- 
bata demasiado severo, 
pasobra e ta 3 medida 
den 1. Un desicion dras- 
tico di aumenta e edad di 
60 pa 65 aña sin prome 
haci un estudio exten- 
sivo rib’esaki. Loke ta di 
lamenta ta e hecho cu na 
Aruba e grupo di 40-59 ta 
haya contratiempo pa por 
bini na remarca pa haya 
trabou”, Gerick Croes ta 
splica. 

Dispensacion 60.5 
miyon florin! 

“Mientras cu pueblo si a 
haya sota y confronta su 
mes cu medidanan feros 
pa supuestamente drecha 
e fondo di Gabinete Eman, 
ta coy e shortcut y core 
pa su responsabilidad. 
Durante e ultimo reunion 
cu a trata e Presupuesto 
Supletorio 2015 a dicidi 
cu Gobierno lo haya un 
‘kwijtschelding’ (dispen- 
sacion) di 60.5 miyon flo- 
rin! 


Logicamente bo ta pun- 
tra bo mes con e por ta 
posibel cu pueblo so t’e 
unico pa sacrifica mientras 
Gabinete Eman si kier ‘un 
comienso nobo’ y ta keda 
sin paga placa na e fondo 
na SVB algo cu nan a pro- 
paganda cu nan kier salba? 
Obviamente ta trata di un 
Gobierno cu kier carga 
titulo di heroe, pero cu n’e 
mesun momento ta con- 
tribui na destrui e fondo 
pasobra no kier cumpli! 
Pero akinan ta na unda e 
rol di Parlamento ta keda 
falta principio, pasobra un 
biaha mas e consehonan 
duna dor di CAFT y Raad 
van Advies a wordo ignora 
siendo cu a indica bon cla 
cu Gobierno no por haci 
esaki”, Gerick Croes ta 
agrega. 

“CAFT a señala bon cla 
cu e dispensacion di 60.5 
miyon florin ta trece e 
situacion financiero di 
SVB den peliger. Tambe 
a indica cu aunke ta spera 
resultadonan positivo no 
mester lubida e hecho cu 
tabatin un periodo di 5 
aña cu resultadonan nega- 


tivo. Apesar di e sin fin di 
argumentonan, toch Par- 
lamentarionan ta aproba e 
barbaridad aki! Pa despues 
tende cu SVB di baina tin 
19 miyon florin y ta leu di 
yega un situacion ideal. 
Pakico exonera un suma di 
60.5 miyon florin anto?! 

Por wel di bisa cu ta trata 
algo bieu di hopi aña pasa, 
pero no ta kita e hecho 
cu di un banda ta exigi y 
impone riba pueblo yen 
medida pa salba un fondo, 
mientras Gobierno cu tin 
un responsabilidad pa 
cumpli cune ta cana liber y 
keda sin paga 60.5 miyon 
florin! 

Un Gobierno cu di berdad 
ta responsabel lo a ad- 
miti cu e suma ey e no por 
paga di golpi, pero si lo a 
presenta un plan pa sali 
for di e retraso ey paso a 
paso. Pero a opta semper 
p’e caminda di mas facil. 
Un biaha mas ta wordo 
demostra cu Gobierno no 
ta lider pa ta un ehem- 
pel, sino ta ignorante y 
sin compromiso”, Gerick 
Croes ta expresa. 

A bay cu 30 mil florin for di Polis y 
Coordinador di Minister Mike de Meza 


DIADOMINGO madruga un agente policial, pero 
kende ta traha como un di e coordinadornan di Minister 
Mike de Meza Clyde Burke a haya sorpresa ora cu el a 
yega su cas den Amsterdamstraat. Unda el a haya su cas 
tur reboltea. 

Suficiente motibo p’e agente policial aki manda su men- 
sahe cla y raspa tambe via rednan social p’e ladron. 
Clyde Burke, ta tesorero di Fundacion Musica y e Polis 
ta decidido, mirando cu su privacidad a wordo atacha. 
Clyde Burke a yama su coleganan pa presenta na Am- 


sterdamstraat. Na yegada nan a atende cu e caso pa nan 
colega. Ladron a logra reboltea henter e cas y despues 
di esey a topa cu mas di 30 mil florin cash cu tambe nan 
a baha na awa cune. 

Kizas ta bon p’e ladron aki reflexiona y trece locual el a 
horta bek, pasobra e mensahe tabata cla y raspa di parti 
di e agente policial cu a bira victima di ladronicia. 

Pero asina mes, hopi ta puntra, siendo un Polis, conoci- 
endo pueblo di Aruba, pakico warda un suma cuantioso 
den cas? 


Reduccion tarifa di coriente 


Entrante 1 di Januari 2016, N.V. ELMAR lo aplica tarifa nobo pa consumo di coriente. 
Cliente lo ripara e cambio den e cobransa di Januari 2016 cu ta sali na Februari 2016. 


Si cliente uza un averahe di 750 kWh pa luna na coriente e suma cu e mester 
a paga prome ta Afl. 354.00 riba e siguiente recibo lo nota un rebaho di Afl. 35.00. 

foéy fffia 20f6 

N.V. ELMAR lo haci tur esfuerso pa sigui reduci 
tarifanan, banda di mantene un operacion mas 
eficiente, sostenibel y duradero. 

Pa haci bo mesun calculacion bishita nos website www.elmar.aw 


Wilhelminastraat 110 | Telephone: 5237100 | Fax: 5828991 | E-mail: customerservice@elmar.aw 


ELMAR 

Redefining Energy 



Factura Jan 2016 

Diferencia Actual / Jan 2016 Afl. 

153.90 

-16.17 

319.00 

-35.00 

518.78 

-63.36 


Tarifa Nobo 

0-500 

0.4040 

501-1000 

0.4180 

>1000 

0.4764 

Vastrecht 

12.50 


Tarifa Bieu 

0-500 

0.4502 

501 -1000 

0.4656 

>1000 

0.5587 

Vastrecht 

12.50 



Faya bo Haya a 

Produci 15 
detencion 
y 3400 
florin na 
boet 

FAYA bo Haya debidam- 
ente a keda anuncia cu lo 
ta valido durante henter 
periodo di Carnaval. Pa- 
sobra ta parce cu tin hende 
no sa con celebra Carnaval 
y ta bebe bay goal, sin tene 
cuenta cu nan mes y nan 
famia. 

Consecuentemente Polis 
a detene un total di 15 
persona durante e Parada 
di Flambeu, kendenan 
mester a paga nan boet 
di inmediato, na razon di 
3400 florin. 

Mayoria di e detencionnan 
aki ta relaciona cu hopi di 
nan tabata bao di influen- 
cia di alcohol. 

Awor ta 15 detencion, ban 
spera p’e proximo activi- 
dadnan di Carnaval esaki 
no aumenta of lo mester 
aumenta e boetnan tambe. 

Minister Paul Croes: 

Departamento 
di Asuntonan 
Social lo conta 
cu un director 
nobo den 2016 


MINISTER di Asuntonan Social 
Drs. Paul Croes a informa cu den 
2016 lo tin varios accion y deci- 
sionnan importante pa e maneho 
social di nos pais. Uno sigur lo ta e 
nombracion di un director nobo pa 
e Departamento di Asuntonan Social 
di Aruba. 

Recientemente, e directora Sra. 
Geertvliet a bay cu pensioen y asina 
e Minister a cuminsa un proceso 
hunto cu DRH p’asina haya un direc- 
tor p’e departamento. Un departa- 
mento di sumo importancia pa nos 
comunidad debi na e varios servicio- 
nan social cu ta wordo brinda. 
Apoyo material y no material cu 
ta rekeri di hopi trabou prepara- 


torio. Un trabou intensivo y cu ta 
rekeri cierto experticio y conoci- 
mento. E mesun departamento aki ta 
encarga cu e maneho pa personanan 
cu limitacion den nos sociedad. 

“E proceso pa yega na un direc- 
tor ta andando y nos ta spera cu 
dentro di poco Conseho di Minis- 
ter por tuma un decision a base di 
proposicionnan cu bin dilanti di 
parti di e Comision cu lo ta encarga 
cu e werving. E ta un funcion cu un 
responsabilidad grandi. E ta un de- 
partamento grandi tambe pa locual 
ta e cantidad di personal y den un 
organisacion asina e aspecto aki 
tambe tin su retonan”, minister Paul 
Croes a mustra. 


Minister Paul Croes: Aumento di sueldo minimo 2.5% 
y reduccion 10% di coriente ta accionan positivo 




importante pa crecemento den nos 
economia. Cu un aumento di 
2.5% cu su persona hunto 
cu Prome Minister a an- 
uncia, Minister Paul 
Croes ta kere cu aun- 
ke cu e no ta un au- 
mento enorme toch 
esaki lo contribui 
na mehora e poder 
di compra di nos 
concuidadanonan. 

Banda di 
e aumento 
aki, e reduc- 
cion di prijs 
di coriente cu 
10% anuncia 
pa Minister di 
Energia Mike 
de Meza 


hunto cu Prome Minister ta mustra cu Go- 
bierno ta rib’e mesun liña pa locual 
ta e meta social. 


“Como Minister di Asuntonan 
Social mi ta mira cu cierto 
gruponan den nos sociedad 
mester di e apoyo aki 

P ainda. Kizas pa algun 
e ta mustra tiki, pero 
kere mi cu tin hopi 
eyfo cu ta aprecia e 
esfuerso nan aki. Cu 
tin algun persona no 
ta mira esaki ta keda na 
nan”, Minister Paul 
Croes a indica. 


Tel: 5821164 
Cel: 5931189 
Fax: 5880109 
w w w. boutiquekeyl a . com 


Nos tin hopi paña nobo y bunita 
di size S te cu size 26 
Pasa wak pa bo mes!! 

facebook 


MINISTER di Asuntonan Social y Labor ta 
mira e anuncionan di Prome Minister p’asina 
reduci e prijsnan di coriente na Aruba cu 

10% como algo 
importante pa 
apoya e poder di 
compra di Aru- 
bianonan. 

Manera ta cono- 
ci e poder di con- 
sumo ta keda 


For Sale 

Hyundai 

Accent 2014 

AWG. 24.000,- 

Pa info yama 
592-1282 

BUYANY 


Savaneta 

584 0444 


1 » 


Tanki Leendert 

582 0333 


1 = 

C 



Offer is NOT valid in combination with any other Domino’s Aruba offer or promotion. 

Best Pizza Aruba N.V. reserves the right to stop the promotion at any time without prior notification. 
This offer is valid from Wednesday November 18, 2015 and ending Tuesday January 5, 2016. 

St. Maarten no kier keda atras 

Tiro y hincamento riba 
AT lllidge Road lagando 

4 hende herida 

FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

Solar Panel Connection 



SEER up to 25.00 


SunScurce 


Home Energy System 


New generation of 
inverter minisplit 


LENNDX^ 




Scotsman 

PHILIPSBURG, St. Maarten - Cuater persona ta wor- 
do trata na St. Maarten Medical Center pa sea heridanan 
di hinca of tiro. E incidente a sosode mas of menos 1 l’or 
di mainta riba prome dia di Aña Nobo, den becindario 
di Francis Bar riba AT Illidge Road. 

Vocero di Polis a bisa cu e incidente a sosode riba dia- 
bierna mainta tabata basta formal y varios detective y 
miembronan di Departamento Forensico tabata n’e 
escena pa colecta evidencia. 

Testigo y personanan cu tabata pasa den e becindario 
di e area n’e momento, a bisa cu dos muher tabata tira 
riba vloer, sinembargo, Ricardo Henson a bisa cu tur 
victima a wordo hiba na SMMC y no por a bisa kende 
e victimanan tabata of kico a causa e problema mainta 
tempran, caminda tiro a cay y personanan a wordo 
hinca. 

Nos reporteronan a haya sa tambe cu tres muher a cum- 
insa cu e pelea y un homber hoben a bay purba di para 
e pelea, pero e tambe a wordo hinca. 

Un residente di e area a bisa cu mayoria di e victimanan 
ta for di Republica Dominicana. E residente tambe a 
bisa cu ora cu e homber a wordo herida, el a purba di 
core bay cas, pero a cay den becindario di Cash for Gold. 
Tambe nos a keda informa cu Polis tabata n’e sitio rond 
di 3’or di madruga, serando tur bar pa evita incidente, 
pero parce cu e doño a habri Francis Bar bek, despues 
cu Polis a laga e sitio. 

Vocero di Polis, Ricardo Henson a confirma cu polis a 
sera Francis Bar entre 3’or y 4’or di madruga Aña Nobo 
y e doño di e bar a habri e bar bek despues cu Polis a 
bay. Awor ta keda na Gobierno, specialmente e Minis- 
ter conserni, si e lo tuma e accionnan necesario dor di 
revoca e permiso pa opera Francis Bar y si e lo wordo 
persigui penalmente. 

Te cu laat diabiema atardi, Henson a bisa cu e no por bisa 
con e condicion medico di e victimanan ta, kendenan ta rici- 
biendo tratamento medico na St. Maarten Medical Center. 

Te ainda no ta conoci kico por t’e rason cu e situacion 
di Francis Bar a bay for di man. E situacion a escala ca- 
minda varios tiro a cay y varios persona a wordo hinca. 
No tabatin fatalidad despues di e problema. 
Investigacion ta andando y mas detayes no ta conoci te 
aworaki. 























AWEMainta Dialuna, 4 Januari 2016 


9 


MEP a yama aña 2016 bon bini cu e 
tradicional cendemento di pagara 




BISPO di aña nobo, partido MEP a tene 
su tradicional cendemento di pagara na 
su Cede na Santa Cruz. Candidatonan, 
presidentenan di directivanan di MEP y 
miembronan di Forsa Femenino Grace a 
bin hunto pa yama aña 2015 ayo y desea 
otro tur cos bon den e aña 2016. 

Un aña cu lo no ta uno facil y cu lo bay tin 
su retonan cun’e. A toca honor na lider di 
partido, 

Sra. Evelyn Wever-Croes y Presidente 


Sr. Gerrit Croes pa cende e pagara cu no 
solamente tabata un señal di inicio di aña 
2016, pero tambe cu MEP ta recorda 30 
aña di e logro di Status Aparte riba 1 di 
januari. 

Despues di cendemento di pagara a sigui 
cu e grupo di Dande di Tipico Macuarima 
cu a canta y entretene e publico presente 
cu e tradicional dande. Sin duda cu MEP 
por mira atras riba un evento sumamente 
exitoso na final di aña 2015. 


Website: 

www.awemainta.eom 


Facebook: 

w ww. facebook. c om/awemai n ta 


Ésl 


E-mail: 

noti cia @ awemam ta. com 

Parlamentario Dangui Oduber: 

Gobierno no a siña su les y 
awor ta bai cobra pa parkeer 
den area di Palm Beach! 


“NA promer lugar mi kier a desea henter e 
pueblo di Aruba un feliz y prospero aña 2016. 
Cu Dios drama su bendiciona riba nos pueblo 
yena cu amor, dicha, salud y felicidad”, Danqui 
Oduber ta expresa. 

“Nos a sera un aña 2015 hopi dificil caminda 
Gobierno a abusa di nan poder y a castiga nos 
pueblo cu medida. Un Gobierno sin compasion 
cu NO a tene cuenta cu e poder di compra, no 
a tene cuenta cu e pobresa creciente na Aruba 
y en bes cu nan reduci nan gastonan, nan a 
scoge pa laga pueblo sigui paga pa nan fiesta. 

Aña 2015 Gabinete Mike Eman II a scoge un 
biaha mas pa laga pueblo paga p’e disaster 
cu nan a causa. Nan kier obliga pueblo paga 
pa nan fiesta cu pueblo mes no a participa of 
tabata invita p’e. Despues cu e mesun pueblo 
a duna nan un sosten amplio di 13 asiento 
nan ta sinti nan mes comodo cu nan por haci 
y deshaci y castiga pueblo manera nan ta haya 
ta bon, pasobra manera nan ta bisa tur ora den 
Parlamento di Aruba: Ta nos ta manda!” 

E parlamentario ta splica cu, “Aña 2016 lo 
bira e aña di mas dificil den historia di nos 
pais. Gobierno tin planes pa bai aumenta e 



Mainstreet San Nicolas Tel. 584-3999 
open 9.00 - 13.00 and 14.30 - 18.30 

BBO un biaha mas y tambe lo mester bin cu 
mas medida pa cubri e gastonan envolvi cu e 
proyectonan PPP. Y si esaki no ta suficiente, 
Gobierno lo bai cobra pa staciona auto den 
area di Palm Beach tambe. 

Esaki ta un Gobierno terco cu no a siña su les 
pa loke a pasa cu parkeermeters den Playa y 
vecindario. Comerciantenan tabata sclama y 
benta a bai atras cu mas cu 50%. Emplead- 
onan, incluso e propio coordinadornan di 
Gobierno ta keha cu paga pa yega trabou ta un 
abuso y e ta pisa hopi riba nan cartera. Varios 
carta a wordo manda di parti di comercio pa 
Gobierno atende cu e problema cu parkeerme- 
ters a causa, pero Gobierno NO ta duna oido 
na ningun hende. 

Nan ta kere cu e poder cu nan tin ta pa semper. 
Un Gobierno cu no kier scucha su pueblo, no 
kier scucha comercio mester bai! Unda dialogo 
a keda? Unda e compasion pa pueblo a keda? 
Parkeermeters NO a sirbi e proposito di au- 
menta e benta pa comercio. Al contrario, par- 
keermeters ta matando comercio den Playa. 
No ta por nada e propio Prome Minister Mike 
Eman a duna durante e luna di december, 9 
dia gratis di parkeo. E la duna esaki mirando 
e gravedad di e situacion den Caya 
Betico Croes caminda comercian- 
tenan a suplica Gobierno pa tene 
cuenta cu nan. Gobierno ta bon na al- 
tura di e situacion aki cu tur hende ta 
kehando e parkeermeters, pero asina 
mes ta bai introduci esaki den area di 
hotelnan y Palm Beach tambe”, 
segun Dangui Oduber. 


“E Gobierno aki a causa di- 
saster, a ruina nos pais, a crea 
un deterioro nunca antes bisto y 

awor ta saca tur debchi 


Also: Samsung S5 , s5 mini, Samsung S4. Samsung 4 minl, S3 mini etc.. 
Accessories for aJI Samsung and Iphonemodels 

Toshiba Laptop 15.6 “4Gb 320Gb Harddisk. Afl. 900,00 
Hp Ink catndges, Unrversal laptop adapters etc.. 
fTunes gift cards $ 10.00, $ 15.00 and $25,00, 

Google play cards and Playstation Network cards. 


Sales, repair and accessories for all Samsung models and other cellulars. 
Unlock, reload, reset, upgrade, reptace lcd, keypad, speaker etc. 


cu e por saca di nos pueblo. Cobra pa parkeer 
den area di Palm Beach lo tin e mesun efecto 
negativo riba comercio y sigur nan benta lo bai 
cay atras mescos cu loke a pasa den Playa. Pero 
ora bo tin un Gobierno cu a caba cu finanzas 
publico y manda bo pais bancarota cu te hasta 
edificionan di Gobierno nan a cuminsa bende, 
ta bisa nos den ki situacion nan a laga nos pais 
despues di 6 aña. 


Si den aña 2016 e pueblo aki NO lanta para 
e abusonan aki, e clase medio di Aruba lo de- 
saparece y solamente lo tin hendenan rico. Y 
esnan pober cu lo mester keda na merced di e 
Gobierno aki! Esaki ta e vision cu Mike Eman 
tin pa nos pais. Crea mas pobresa y laga mas 
hende depende di Gobierno pa por sobrevivi”, 
Dangui Oduber ta conclui. 

Faltando algun ora pa cambio di aña 


Aruba ta registra 
su ultimo morto 
den trafico pa 2015 



DIAHUEBS anochi, Bispo di Aña a drenta informacion 
di un accidente basta serio, unda a ser bisa den prome 
instante cu tin dos persona seriamente herida y cu nan 
ta pega den e respectivo autonan. 

E accidente aki a tuma lugar na Yacuri, pa cual a despa- 
cha, Polis, Ambulance, Equipo di Rescate di Bombero cu 
maximo urgencia. 

Na yegada di e prome patruya policial a constata cu aki 
ta trata di un accidente fr ontal unda e chofer di un BMW 
bayendo direccion pariba lo tabata coriendo cu veloci- 
dad masha halto a baha dado momento na banda robez y 
a bay dal frontal riba un Chevrolet maneha pa un dama. 

Debi n’e impacto aki e B.M. W. a draai bay dal un pal’i luz 
cu e parti patras di e auto. Ambos chofer a resulta herida 
y a rekeri yudanza di e Equipo di Rescate di Bombero. 
Den e Chevrolet, e victima tabata compaña pa su yiu 
muher, kende si no a haya mucho sla, y a keda stabile. 
Na yegada di e dos ambulancenan a nota cu e chofer 
di e B.M.W. tabata seriamente herida mientras cu e 
paramediconan a dicidi di atende e dama chofer den e 
Chevrolet, tratando pa stabilis’e, prome di transporte 
pa Hospital. 

A aplica C.P.R. despues di a purba na varios ocacion 
sin resultado positivo y a dicidi pa solicita presencia di 
dokter. 

Pa 8’or y 45 dr. Adriaanssen a constata morto di e dama 
chofer Nichurca Leoni Silvania naci 18 di september 
1971 na Corsou di 44 aña. 

E chofer di e B.M.W. a ser transporta pa hospital y a ser 
interna den cuido intensivo. E tin cu responde pakico 
e tabata core cu velocidad halto te causa morto di un 
persona cu tabata core inocentemente, y tabata falta 
algun meter pa yega su cas, Yucuri 60. 

Nichurca Leoni Silvania a bira e di 12 morto di trafico 
insigur na Aruba. 

Na famianan di e fayecida ta bay nos mas sincero pal- 
abranan di condolencia. 


Anuncio Jty 


Atencion na tur FOODHANDLERS 

Pa medio di esaki Servicio di Malesanan Contagioso 
(Dienst Besmettelijke Ziekten) seccion di Foodhandlers 
kier a informa su clientenan cu di dia 11 pa dia 15 di januari 
2016 nos NO por atende ningun cliente cu mester renoba of 
cuminsa e proceso pa un carchi di Salud pa Foodhandlers. 
Esaki ta relaciona cu upgrading di nos sistema di computer. 
Ta pidi tur persona cu mester renoba of traha un carchi nobo 
pa pasa prome cu dia 7 di januari 2016 of 
despues di dia 18 di januari 2016. 


Porfabortene bon cuenta cu e informacion aki. 


Serivicio di Malesanan Contagioso, 
Departamento di Salud Publico. 

Dr. Horocio E. Oduber 
Hospitol o onuncio: 

Prome 




E prome baby di aña 2016 ta un mucha homber cu a nace 3:00 am en punto na Dr. 
Horacio E. Oduber Hospital y a haya e nomber Jacob Thiel. 

Jacob Thiel t’e prome yiu di Arilyn Thiel y Julien Ramiro Thiel y e tin un peso 
di 3420 gram y un largura di 52 cm. E propio mama, esta Arilyn Thiel a duna 
di conoce cu e tin 15 aña, loke a haci’e sigur e prome mama asina hoben 
cu ta duna luz na edad di 15 aña. Diasabra atardi a sali pa Colombia 
Manizales Thalia Croes. Unda e lo respresena Aruba na e certamen di 
Reinado International del Cafe 2016 

E certamen ta tuma lugar diasabra awo 9 di Januari 
2016. Star Promotion ta desea Thalia hopi exito. 


Baby Thiel a nace di un parto natural dor di par- 
tera Michael Quandt di Baby Love. 

E mayornan no a spera e baby nace asina 
pronto, pero ta hopi contento y masha or- 
guyoso di por habri aña 2016 cu un miembro 
nobo den famia. 


E di dos baby di aña 2016 a nace pa 4:23 am 
tambe cu un parto natural y tin un peso di 
3045 gram y un largura di 48cm. 

Su nomber ta Adele Diana Faith Benita y t’e 
prome yiu di Kinziah Rodriguez y Rudolf 
Benita. Baby Adele tambe a wordo atende 
dor di partera Michael Quandt. 


E ultimo baby di aña 2015 ta un mucha muher cu a nace 
pa7:35 pm cu un peso di 2590 gramy un largura di 49cm 
pa via di un parto natural dor di Akil Arrindell di Futuro 
Bambino. Un danki grandi ta bay na zuster S. Jagernath y 
zuster O. Croes na Departamento di Verlos. 

E mihor deseonan p’e babynan y nan famia di parti 
di Dr. Horacio E. Oduber Hospital. Pabien Aruba cu 
e prome babynan di aña! 


E di tres baby a nace net un rato despues pa 
4:55 y ta un mucha homber cu un peso di 
3565 gram y largura di 52cm. 

Su nomber ta Elijah Patino y e tin un ruman 
homber di 6 aña cu yama Kayden. Elijah t’e di 
dos yiu di Diana Torres Paez y Gustavo Patino. 


baby di 
aña ta 
Jacob 
Thiel 

Ministerio Publico 
a despedi despues 
di mas di 25 aña di 
Jacques van der Horde 



Openbaar Ministerie 

Bonaire, Sint Eustatius & Saba 


KRALENDIJK - Diahuebs 31 di 
decémber 2015 tabata e ultimo dia 
oficial cu Jacques van der Horde ta 
den servicio di Ministerio Publico 
BES. Esey a nificá cu despues di 
25 aña e ta tuma despedida di su 
trabou pa parkét. 

Mas di 25 aña pasá sr. van der 
Horde a drenta servicio di OM 
como, manera e tempo aya tabata 
yam’é, ‘Dienstdoend Ambtenaar 


Openbaar Ministerie’. 

For di e momento ey e tabata e 
cara y persona di contacto pa OM 
na Sint Eustatius. 

Bou di autoridad di e Fiscal na Sint 
Maarten, Jacques van der Horde 
por a ehecutá e trabou hudicial 
riba e isla cu un grado halto di 
independencia. 

P’esey e tabata disponé di e com- 
petencianan, cu manera el a keda 


denominá despues, di un fiscal 
suplente. 

Esey kier men cu e ta duna guia 
n’e trabou di deteccion di parti di 
Polis, e mes por a ehercé compe- 
tencianan óf haci demandanan 
na nómber di OM serca Huez 
Comisario. 

Den e sentido ey e Dienstdoend 
Ambtenaar OM tabata un contacto 
indispensabel pa Fiscalnan cu no 
por tabata constan- 
temente presente 
riba e islanan mas 
chikito. 

Jacques van der 
Horde den e fun- 
cion ey a gana 
hopi aprecio. Su 
manera indepen- 
diente di traha y 
su minusiosidad 
tabata calidadnan 
indispensabel. Su 
conocemento di e 
isla y e hecho cu 
den cuadro di su 
carera como mae- 
stro, e tabata con- 
oce hopi staciano 
personalmente, a 
pone cu e tabata un 
sosten ideal pa OM. 
Remarcabel ta- 
bata su enbolbi- 
mento particular 
cu e trabou. E ta- 
bata bay mas leu cu 
solamente ehecutá 
reglanan. 

El a tuma iniciativa 
di su mes y hopi 
bes tabata haci con- 
taktonan personal 
cu ciudadanonan 
pa percura cu nan 


problemanan cu husticia tabata 
keda mas limitá posibel. 

Na 2010 Jacques van der Horde a 
bira miembro di Ministerio Publi- 
co BES nobo. Cu su conocemento 
y experiencia riba e isla, atrobe 
e tabata di gran balor p’e Fiscal 
special nombrá pa Sint Eustatius 
y Saba. 

Tambe el a traha hopi bes na Saba 
pa duna sosten na coleganan aya. 

Segun Henry Hambeukers, Fiskal 
Mayor di OM BES, OM na Sint 
Eustatius lo experimentá cambi- 
onan ireversibel cu despedida di 
Jacques van der Horde: “Colega 
van der Horde ta unico como per- 
sona y pues tambe como colab- 
orador. 

OM ta pasa den cambionan y nan 
tin di haci cu e hecho cu nos ta at- 
endé asuntonan otro. Pero te hasta 
si nos lo a sigui manera nos tabata 
haci den pasado, niun hende lo por 
a imitá Jacques. OM, pero sigur e 
servicionan cu cua OM ta traha 
hunto, lo bay sinti su falta. 
Gustosamente nos como OM lo 
kier a despedf di dje cu un recéptie 
pa tur hende cu conoc’é y asina 
demostrá nos aprecio. 

Pero Jacques van der Horde kier 
bay den silencio. Y esey tambe nos 
ta respetá. Pasobra esey ta tipico 
e hómber manera nos conoc’é.” 

OM BES for di promé di januari 
2016 ta acesibel pa henter pobla- 
cion na Sint Eustatius y Saba for di 
asina yamá ‘front-offices’. 

E ‘front-offices’ y colaborador- 
nan eynan ta alcansabel pa tur 
pregunta tocante casonan penal 
y otro asuntonan cu ta conserm 
OM. Na tin contacto directo cu e 
specialistanan na Bonaire. 

Den su discurso nacional, 
Prome Minister Mike Eman 

Despues di un 
Aruba den crisis, 
2016 ta bira un 
aña prometedor 

DI acuerdo cu Prome Minister Mike Eman 
den su discurso nacional, na 2009 nos a mira y 
scucha cu nos wowo y oreanan conecta na nos 
curason; Nos a mira un pais den decadencia, 
nos a scucha un Pueblo den dolor. 

Nos Aruba na 2009 tabata den un pleno crisis. 
E dolor y inquietud tabata marca nos punto 
di salida; no tabatin inversion den nos Pais 
ni den nos pueblo, turismo den decadencia, 
avion y cruceronan importante no tabata bin 
mas, desempleo grandi, perdida di entrada, 
pobreza, centronan di ciudad y barionan den 
deterioro y abandona. 

Presidente di Banco Central na final di 
2009 den su raport anual a delinea nos 
punto di salida: 

E futuro di e refineria y e calidad di e recupera- 
cion den sector turistico t’e factornan di mayor 
importancia cu lo afecta e perspectivanan 
economico, pero tin algun otro asunto adicio- 
nal, incluyendo e posicion financiero debil di 
Gobierno, relata na dilemanan rond di e 
fondo di pensioen di empleadonan publico 
y e fondo di pensioen di behes, como tambe 
e gastonan relativamente halto di emplead- 
onan publico y AZV, cual ta rekeri solucionan 
urgente y amplio. Solamente asina futuro lo 
mustra mucho mas alentador. 

Incertidumbe rond di ciere di refeneria y 
turismo den decadencia tabata afecta nega- 
tivamente nos desaroyo economico, finanza 
publico debil, asocia cu e dilema rond di e 
fondonan di Pensioen di APFA y SVb, gastonan 
halto di personal y di AZV. Analisis di Presi- 
dente di Banco Central na final di 2009. 

Unda nos ta awe riba e puntonan crucial di 
preocupacion na 2009 di Banco Central, tur 
nos a atende y resolve practicamente tur y 
mucho mas: - Nos a habri e refineria bek na 
2011 y cu un margen halto di probabilidad cu 
nos ta habri’e atrobe na 2016; Nos a saca tur- 
ismo for di su decadencia: di 810.000 turista 
pa aña na 2009 pa 1.1 miyon pa aña, mas di 
300.00 mas turista y cu un entrada pa kamber 
mucho mas halto. 

Nos a rescata e fondo di pensioen di nos em- 


pleadonan publico for di rand di bancarota cu 
un grado di cobertura alarmantemente bou 
di 60% pa riba 100% awe; Nos a rescata nos 
sistema di Pensioen di Behes di perdidanan 
gigantesco di 30,40, 60 mil florin pa aña. 
Awe e fondo di pensioen di behes ta conta cu 
un surplus y cobertura 100% garantisando 
asina un pensioen di behes sigur pa tur nos 
pensionadonan, segun Prome Minister Mike 
Eman. 

Nos a haci AZV di un carga practicamente imp- 
agabel mas pa presupuesto di Pais Aruba, awe 
un seguro cu pa un percentahe halto ta cubri 
awor su propio gastonan cu prima di AZV y 
aporte grandi di BAZV. 

Nos a saca nos economia for di un recesion di 
-8.9% na 2009 pa un crecemento di +3.6 na 
2016; Un recuperacion di 12.5%; Nos a reduci 
desempleo di 10.6% na 2010 pa 7.5% na 2015 
dunando asina mas di 1500 cupo di trabou pa 
nos ciudadanonan. 

Na 2009/2010 Aruba tabatin un deficit di 
-9.5% cu a bay pa un deficit di -2% na 2016; 
un reduccion di 7 %. E dos Gabinetenan aki lo 
marca historia di no unicamente a logra saca 
Aruba for di e abismo social-ecomomico, pero 
tambe esun di finanza publico y salba tur e in- 
stitutonan di seguronan di pensioen y di seguro 
medico. Pero mes importante t’e vision guia pa 
nos curason cu ta pone enfoke riba e hende. 

Esnan di mas vulnerabel y pober den nos 
comunidad a mira nan onderstand aumenta, 
bijstand y salarionan minimo suplementa cu 
reparatietoeslagen y schoolkinderentoeslagen. 
Centronan di ciudad, barionan, scolnany infra- 
structura den pleno renobacion y edificionan 
historico den restauracion y areanan y parke- 
nan publico nobo pa ofrece nos comunidad 
un miho calidad di bida den pleno ehecucion. 
Hunto nos a crea plataformanan di Dialogo 
Social den nos Pais cu a trece stabilidad y par- 
ticipacion husto. 

Aruba ta canando padilanti tambe den mundo 
cu ehecucion di un vision pa un desaroyo 
berde, duradero y sostenibel, tanto ecologica- 
mente como social-economicamente., segun 
Prome Minister Mike Eman. 

Para dilanti e retonan aki, cu un confiansa 
grandi otorga pa un cambio di rumbo, cu un 
curason yena di compromiso, Eman a bisa cu e 
tey cu y pa pueblo completo. Sea cual sea e sac- 
rificio personal, su empeño ta incondicional. 
Cu hunto nos lo lucha te n’e momento cu 
pueblo recobra su felicidad y Aruba ta contento 
atrobe. Un vision basa riba un compromiso 
di curazon, pa cual no tin un prijs demasiado 


halto pa paga pa cumpli cu honor y dignidad 
na e confiansa cu pueblo a dun’e y duna nos 
Gobierno. Cu e espirito di compromiso aki nos 
a inicia e trabao. Lora manga y traha. Dianan 
largo, simannan sin fin di siman, di dia pa 
anochi. 

Un vision basa riba compromiso y cumplimen- 
to cu promesa y espectativa tabata e fuente di 
nos energia, vislumbrando luz caminda tabatin 
scuridad y inicio di felicidad caminda tabatin 
tristesa a tene nos cu mente, curason y alma 
dedica riba e trabao cu mester wordo haci. 
Resultadonan grandi a worde alcansa pa Aruba 
henter. 

Pueblo Arubano den un cantidad record di 
voto di confiansa y den un resultado historico 
a expresa dia 27 di september 2013, su deseo 
ferviente pa hunto nos sigui construi riba e vi- 
sion, riba e logronan grandi y perspectivanan 
prometedor cu 4 aña di trabou duro y dedica 
a produci pa nos Pueblo y nos Pais y esey nos 
ta haciendo. 

Aña 2016 ta un aña hopi prometedor pa Aruba. 
Projectonan grandi ta den desaroyo y den 
inicio. 

Mientras nos ta drentando un aña nobo banda 
di tur e perspectivanan positvo e speransa y 
indicacionan ta sumamente positivo cu nos 
lo logra reapertura di refeneria cu CITGO 
como operador. Empeño pa sigui mehora e 
poder di compra di nos conciudadanonan ta 
keda central, Gobierno a tuma e decision cu 
lo aumenta salario minimo cu 2.5% entrante 
februari 2016. 

Tambe desde januari 2016 lo tin un reduccion 
di 10% di prijs pa coriente, treciendo asina de- 
finitivamento un poco mas entrada den saco di 
nos conciudadanonan y un poco menos 
gasto. Pero bida ta mustra nos tur dia tambe cu 
prosperidad ta mas cu adkisicion di cosnan ma- 
terial. Prosperidad ta integra den nos calidad 
di bida y den salud y felicidad di nos famianan. 
E ta presente den e forsa di nos relacionnan y 
e confiansa den comunidad. E ta evidente den 
nos satisfaccion na trabou y e sentido comparti 
di significado y proposito. 

Danki pa tur boso sosten y oracion, e trabou ta 
continua y Aruba ta triunfa. 

Nos curason ta yen di fe den nos Creador y 
boluntad pa hunto sirbi nos Pueblo y nos Pais. 
Cu Dios bendiciona Boso hogar y yena Boso 
curason cu fe y felecidad. 

Di mi parti, di mi señora Doina, mi coleganan, 
Benny, Mike, Michelle, Alex, Paul, Angel, Ot- 
mar, Arthur y Alfonso, Prome Minister Mike 
Eman a finalisa su discurso nacional. 





AWEMainta Dialuna, 4 Januari 2016 


15 


Discurso nacionol na fin di Aña 2015 

Prome Minister mr. Mike Eman 
a reflexiona riba ayera y mañan 



BISPO di Aña Prome Minister Mike Eman 
tabatin su discurso nacional, unda el a cuminsa 
na bisa cu e sentimentonan cu ta biba den nos 
curazon n’e momentonan aki di transicion di 
aña, di reflecciony pensamento profundo, riba 
ayera y mañan, ta hopi esencial pa nos bida, 
bida di nos sernan keri, nos amistadnan, nos 
prohimo, nos comunidad y nos Pais. 

Ta husto na momentonan asina cu nos ta pone 
e resultado y balansa di nos bida den contexto, 
nos ta pone metanan nos dilanti, metanan cu 
ta bira nos vision, nos conexion entre pasado y 
futuro, nos caminda pa alcansa e propositonan 
cu cual nos ta drenta un periodo nobo di bida. 

“Caminda no tin vision, un pueblo ta bay 
perdi”, escritura y proverbio biblico ta hopi cla 
riba e importancia pa nos tin un vision, pa nos 
tin meta y propositonan pa visualisa e caminda 
cu ta hiba nos di pasado pa futuro segun nos 
soño y deseonan. 

Den e visualisacion aki tin un forza enorme di 
enfoke cu ta carga nos curazon cu motivacion, 
cu ta yena nos alma cu inspiracion, cu ta duna 
nos mente e capacidad di pensa y delinea nos 
plan di bida y e plan di bida di nos Nacion. 
Cada bez cu Aruba su alma a brota cu meta y 
anhelonan transcendental, cu nos excalta den 
union: Biba Aruba, tabata a raiz di visionnan 
grandi cla pa nos futuro. 

E aña nobo aki nos ta celebra 30 aña di Sta- 
tus Aparte di nos Pais. Un vision articula pa 
Arubianonan ya na inicio di siglo pasa. ‘Baas 
den nos mes Cas’. Aruba por ta chikito den 
tamaño, pero nos vision p’e baranca aki no a 
wordo limita na su tamaño. Generacionnan 
di Arubiano a carga e lucha y anhelo aki cada 
bez un paso mas cerca di su realisacion pa 
complet’e dia 1 di Januari 1986. 

Ora nos antepasadonan a visualisa e estableci- 
mento di un industria grandi na Aruba nan a 
cana e caminda y a realis’e. 

Ora nos mayornan a visualisa e construccion 
di e prome hotel na Aruba y e nesecidad pa 
concientisacion di identidad Arubano nan a 
cana e caminda y a realis’e. 

Ora nos rumannan grandi a visualisa e ca- 
minda pa rescata Aruba for di su peor crisis cu 


un expansion impresionante di nos industria 
turistico nan a cana e caminda y a realis’e: un 
Aruba Nobo cu ta e fundeshi riba cual awe mas 
di 80% di e bida di nos economia ta florece. 
Como dirigentenan di nos nacion nos tin e 
responsabildad di subi e seronan di mas halto, 
wak dor di e scuridad di e tempo mas sera pa 
busca e caminda y e luz pa guia nos pueblo pa 
un mañan nobo. 

Como cabeznan di hogar nos tin e responsabi- 
lidad di busca, mira y delinea e vision aki pa 
nos famianan. 

Hogar y famianan sin e rumbo cla aki ta perde 
e caminda, e inspiracion y motivacion pa traha 
y gara e oportunidadnan di un mihor futuro. 
No ta facil pa tin un vision, ni como cabez di un 
hogar of dirigente di un empresa, organisacion 
of di lider di un pais. 

Bo ta mira cosnan cu otronan no ta mira. Bo 
ta pone meta y propositonan cu mester worde 
splica y visualisa pa otronan por comparti den 
e vision. Cu bon y mal intencion visionnan ta 
worde torpedia y obstaculisa, e forza tras di 
un vision t’e fe y determinacion, speranza, 
confianza y certitud den su balor profundo. 
Paginanan di historia ta yen di personahenan 
cu a tuma e prome paso den direccion di un 
rumbo nobo. 

Nan metanan por tabata distinto, pero nan 
tur tabatin den comun cu nan a tuma e prome 
pasonan, cu e caminda tabata nobo, nan vision 
tabata original y tur pa un momento tabata un 


voz solitario den un desierto. 

Creadornan di cosnan nobo, e inventornan, 
e pensadornan, e artistanan, e escritornan, e 
cientificonan, e visionario a para hopi bez nan 
so frente nan contemporaneonan. 

Nan ideanan tabata worde considera irealis- 
tico, nan vision no realisabel, descarta como 
ideanan cu mester worde bari for di mesa. 

Di luz electrico pa transporte aereo, di forma- 
cion di Nacionan Uni of creacion di un Estado 
Unidos of un Union Europeo a worde califica 
como imposibel. 

No tabata otro cu nos soñonan. No tabata otro 
pa nos antepasadonan cu a lansa e prome grito 
pa nos ta Baas den nos mes Cas, cu a lucha pa 
Aruba a haya su prome waf. 

No tabata otro tampoco pa nos rumannan 
grandi cu a presenta e Plan di Rescate pa saca 
Aruba for di e abismo di ciere di Lago. Cada 
un di e visionan grandi ey a wordo confronta 
cu e mesun cynismo. 

Semper tin cynico cu ta kere cu nos no por. 
Semper tin hende cu no tin un compromiso 
suficientemente fuerte cu nan prohimo, nan 
pueblo of na pais pa kier haci lo imposibel posi- 
bel. Pero cu balentia e visionarionan a perdura 
den nan vision original. Nan a lucha y nan a 
sufri, pero na final nan a triunfa y e causa cu 
nan a lidera den cambia rumbo di historia di 
nos Pais y a pone cu un bez mas nos por bisa: 
Biba Aruba!. 

Hincamento cu morto 



WILLEMSTAD - Di 

abiérné mainta dia 1 
di janiiari alrededor di 
08.25’or, Central di Polis 
a dirigi un unidad di Rio 
Canario pa un caso di hin- 
camento cu a tuma lugar 
riba van Krimpenlaan. 

Na yegada di e patruya, el 
a bin topa dos hómber cu 
herida serio di hincá na 
altura di nan pecho. 

Un di e victimanan, di cual 
su situacion tabata hopi 
grave, a fayecé n’e sitio y 
a pidi presencia di 
Dókter di Polis, pa con- 
statá morto. 

Ta trata di e hómber 
Romero Mauricio Sergio 
Mariano Simmons, naci 
na Saba dia 11 di februari 
1993, (22 aña). 

E otro vfctima, e hómber 
B.E. naci na Córsou di 31 
aña di edad a keda trans- 
portá cu urgencia dor di 
ambulance pa policlmica. 
Algun rato despues, a de- 
tené e sospechoso S.A.J.M 
di 50 aña di edad naci na 
Córsou riba van Krimpen- 
laan. Polis a confiscá e 
cuchui tambe cu probable- 
mente a keda usa den e 
crimen aki. Investigacion 
den e caso aki ta continua, 
unda Corsou a conoce su 
prome asesinato pa 2016. 


#1 Online 


Tel: 583-1400 
Fax: 583-14444 

Facebook: 

www.facebook.com/awerna i nta 

Website; www.awemainta.com 
E-máit; notlcia@awemainta.com 

E prome di 2016 

Tiramente 
cu merte 



WILLEMSTAD - Diadomingo 3 di janiiari alrededor 
di 00.45’or, Central di Polis a dirigi algun unidad di 
Rio Canario y Otrabanda pa Helmin Magno Wiels 
Boulevard na altura di Moontjeweg, pa un caso di 
tiramento. 

For di investigacion preliminar a sali na cla 
cu probablemente tabatin un persecucion 
entre dos vehiculo cu a cuminsa riba 
Moont/eweg. 

Durante di e persecucion aki, ocupantenan di un 
vehiculo lo mester a los varios tiro dirigi riba un auto 
di famia. 

Riba Helmin Magno Wiels Boulevard, e auto di famia 
den cual tabatin 6 ocupante, di cual un pareha y 4 
menor di edad, a bin dal contra di vangrail y para. 
Tanto e hómber, chófer di e vehiculo como e dama 
y 2 menor di edad, a ricibf heridanan di bala y a 
keda transporta cu urgencia pa policlinica pa ricibi' 
tratamento médico. 

Dos otro menor a sali ileso for di e incidente aki. 





Alrededro di mitar di 6 or di mainta a 
drenta noticia na Central di Polis cu e dama 
ocupante Janishairah Jano naci na Flulanda 
dia 1 di maart 1989 (26 aña) a bin fayecé a 
consecuencia di e heridanan cu el a sufri. 

Den e auto, Polis a bin topa un arma di candela cu a 
keda confiscá. 

Investigashon den e caso aki ta continuá. Polis ta 
suplicá tur persona cu por tin informacion tocante di 
e caso aki, pa tuma contacto cu Polis na 917 of e liña 
anonimo 108. 

MALESA HUNTINGTON 

Baile di San Vito 

Skirbi pa Clyde Harms (cu hopi ayudo di Google) 

SIMAN pasa nos amiga Anamaria (nomber forsa spiritual. 
ficticio pa proteha su privacidad) a ricibi e 
ultimo sacramento y asina el a yega un stap 
mas cerca di final di su sufrimento. 

Den oranan di madruga di e ultimo dia di 
2015 el a hala su ultimo rosea, victima di e 
cruel malesa Huntington cu el a hereda. Aki 
na Aruba e malesa Huntington no ta conoci. 

Kico e malesa aki ta? 

E malesa di Huntington ta un trastorno neu- 
ropsiquiatrico genetico hereditario. E no ta 
contagioso y e no tin cura. 

E ta un condena di morto. E persona afecta ta 
sufri degeneracion neuronal progresivo con- 
stantemente, sin interupcion. Su musculonan 
ta krimp. E tin hamber constantemente. E 
mester come 7 a 8 mil caloria pa dia pa man- 
tene su forsa, loke e no por. 

Pa dia cu e muri e n’ta nada mas cu cuero riba 
weso. 

Cu palabranan no tecnico, segun tempo ta 
pasa e persona afecta ta perde capacidad di 
su celebro progresivamente te cu e muri. E 
degeneracion di su neuronan cerebral ta causa 
degeneracion di e musculonan den henter su 
curpa. Un di e sintoma cu ta manifesta tem- 
pran t’e movementonan abnormal di henter 
su curpa, pero especialmento den su brasanan 
y den su canamento. Esaki a duna e malesa e 
nomber cruel Baile di San Vito. 

Tempo mi a conoce Anamaria pa prome bes, 
ya e tabatin hopi problema pa cana su so. 

Ora cu e come of bebe algo un hende mester 
a yud’e tene e tayo of e copi. Su amiganan 
tabata invit’e hopi biaha pa come un bolo y 
dal un cofie cu nan y nan tabata hib’e bay haci 
orashon cu nan na Alto Vista. 

Un otro sintoma di e malesa Huntington ta cu 
e persona ta haya demencia y comportacion 
abnormal. Esaki Anamaria nunca a haya. 

Te na ultimo e tabata lucido y e tabata conci- 
ente di su morto inminente. Asina mes, Ana- 
maria nunca a keha of busca pa su amigonan 
haya duele di dje. Mi tabata admir’e pa su 



E malesa Huntington ta existi tur camin- 
da, pero no cu hopi frecuencia. Ta calcula 
cu den henter mundo pa cada 100.000 
hende tin 5 a 10 caso, pero esaki ta varia 
di lugar pa lugar. 

E ta prevalece mas tanto den hendenan di 

EuropaOccidentalcamindaetasata7pa ... , , ,. . ^ 

r Ehempel di movementonan abnormal lnvoluntano di un 

cada 100.000 hende y e ta mucho menos _ persona cu e malesa Baile di San Vito _ 

den paisnan Asiatico y Africa, excepto 
Zuid Africa caminda tin un prevalencia 
hopi halto entre e Afrikanernan descendiente 
di colonialistanan Hulandes. 



Tin algun lugar caminda e 
malesa tin un prevalencia 
hopi mas halto cu e averahe 
di e region. 

E dokter/cientista Meri- 
cano Nancy Wexler a 
descubri cu e puebli- 
tonan Lagunetas 
y Barranquitas na 
rand di Lago di 
Maracaibo ta ca- 
minda e malesa ta af- 
ecta hasta 700 pa cada 
100.000 persona. Ana- 
maria tabata descendi- 
ente di hendenan di e 
region ey. 

E pober no a cumpli ni 
50 aña! 

Cu Dios Todopoderoso tuma 
Anamaria den su Reino y 
dun’e paz etermo. 
clydeharms@ 
yahoo.com 


Mtváff _ 

Rcmdy Brown 
campeon di Sunfish 
Arubano 2015 



RECIENTEMENTE e campeonato di 
Sunfish Arubano 2015 a wordo clausura. E 
campeonato a wordo gana pa Randy Brown 
sigui pa Job Laboyrie (di dos lugar) y Richard 
van der Wal (di tres lugar). 

Richard van der Wal, kende den pasado a tit- 
ula campeon di Sunfish Arubano pa 15 biaha, 
a gana tres di e seis careda di e campeonato, 
pero no por a finalisa mas halto debi na daño 
di material den e otro caredanan. 

E clasemento general di e Sunfish Club, cu 
ta ensera mas caredanan, e aña aki tambe a 
wordo gana dor Randy Brown sigui pa Job 
Laboyrie y Richard van der Wal. 

Durante e aña deportivo aki tabatin mas at- 
encion e aña pa actividad di vela recreacion 


y cooperacion cu otro club manera Stichting 
Youth Watersports Aruba (SYWA). Tambe 
tabatin mas paseo di distancia largo. 

Durante un cena di clausura directiva di Sun- 
fish Club Aruba a reconoce Randy Brown y a 
entrege e ‘Copa Rotativo Ernie Kervel’. 

Un Sunfish ta un boto di bela di 5 meter lar- 
gura, pa un persona. Un Sunfish ta un boto 
hopi stabil y pesey e ta ideal p’e lama costal 
di Aruba. 

Mas informacion tocante e deporte di Sunfish 
y e actividadnan di Sunfish Club Aruba por 
haya riba: www. facebook. com/sunfishcluba- 
ruba of via email sunfishclubaruba@hotmail, 
com 

Aruba Bodyboarding 
Association a organisa 

SU ULTIMO 

COMPETENCIA PA 

2015 

CU E DOS 

PLAYA 

SHOWDOWN 






ULTIMO weekend di 2015 a tuma lugar e campeonato anual di Aruba 
Bodyboard Association, esta e “Dos Playa Showdown 2015”. 

Mester bisa cu e participacion tabata tremendo unda cu e olanan tabata basta 
grandi entre 2 cu 3 meter di haltura. 

E demas competidornan a duna un show di kita sombre n’e publico presente. 
Notabel ta cu e ultimo evento di 2015, Federacion di ABA a sera nan ranking 
di 2015 den Open Division. 

E resultado final ta como lo siguiente na prome lugar a termina Jeff Meijer, 
sigui na unda di dos lugar pa Jeremy Loefstok, na di tres lugar a keda Anthony 




Wever, n 
Federaci< 
tencia loc 
Den luna 
den e do: 
board prc 

E atletan 
Dropkne* 
sigur tab; 

lientras na di cuater lugar a keda Marvin Kock. 

3n di Bodyboard tabatin un aña 2015 hopi activo cu varios compe- 
:al, pero tambe e competi riba nivel internacional. 
di october algun atleta di bodyboard a competi pa dos siman y mei, 
s diferente competencia organisa p’e asociacion mundial di body- 
Dfesional, A.P.B. n’e pais di Portugal. 

an a competi den diferente categoria manera Men’s Open Division, 
e Division y Junior Division. Pa nos atletanan di bodyboard esaki 
ata un oportunidad y experiencia unico mirando cu nan a competi 


contra di e mihornan di mundo den e deporte extremo aki. 

Den e ultimo añanan, e deporte extremo a bira uno hopi popular na unda 
particularmente nos hobennan ta practica esaki na nos costanan Norte, es- 
akinan Druif, Wariruri, Dos Playa, Anker y na e Bocanan. 

Aruba Bodyboard Association ta organisa su competencianan a base regular 
y ta purba a lo menos di competi un bes pa aña den exterior p’asina nos atle- 
tanan gana mas experencia internacional. 

Un danki na Lotto, cu pa medio di Comision di Subsidio a sostene e compe- 
tencia di Dos Playa Showdown organisa pa Aruba Bodyboard Association. 

Aruba Softball Bond ta recorda: 

Training di Pre 
Seleccion Masculino 
ta inicia dialuna 
4 di januari 2016 



ARUBA Softball Bond na prome lugar kier a desea henter pueblo di 
Aruba un prospero aña 2016. 

Despues di a cera un aña 2015 hopi exitoso cu masha hopi actividad, 
ASB a inicia cu trabounan deportivo mes ora den 2016. ASB hunto cu 
su miembronan den un reunion 13 di december ultimo a palabra cu 
entrenamento pa Pre Seleccion Masculino preparando pa Campeonato 


di CONSURSA, cual lo tuma lugar fin di april na Panama, lo continua 
4 di januari 2016 pa 7pm na veld di Flatstone. 

ASB kier recorda tur atleta y coaching staff cu a wordo yama den e 
Pre Seleccion pa nan acudi na e prome training sin falta. Softball den 
pleno desaroyo. 


Sv Britannia ta anuncia su vuelo nr. 2016 




DESPUES di un prome ronde exi- 
toso, Sv Britannia ta anuncia su vuelo 
p’e segundo ronde 2016. Directiva ta 
spera cu cada hungador a check-in su 
maleta cu e mihornan di dje futbolis- 
ticamente di 2015. 

E duracion di e vuelo lo tuma 5 luna, 
asina ta mara bo faha di seguridad p’e 
vuelo yen di desafio aki. 

Durante e vuelo aki lo tin algun stop: 

□Copa Betico 

□Segundo ronde 2015/16 

□Semi final 

□Final 



Nos gasoline lo ta: 

□Dios 

□Disilpina 

□Training 

□Hunga den conhunto 

Nos Capitan Dios ta ofrece e siquiente 
menu rib’e vuelo aki: 

□ Amistad 

□ Salud 

□ Satifaccion 

□ Exito 

□ Campeon 

Directiva di Sv Britannia ta desea 
henter pueblo di Aruba, tur team di 
futbol, refereenan, AVB, FFD, EHBO, 
LIFIDA, LOTTO, CdA, comisionnan 
boluntario y tur persona of instancia 
cu di un forma of otro ta contribui na 
futbol di Aruba den e vuelo □ exitoso 
den 2016, un bon aña 2016. 

Thaila Croes, 

Miss Aruba a sali pa 
Manizales, Colombia 






DIASABRA atardi a sali pa Manizals, Colombia srta. 
Thalia Croes, Miss Aruba 2015. Na cuidad di koffie aki, 
Thalia Croes, lo respresena Aruba n’e certamen di Rei- 
nado Internacional del Cafe 2016. 

E certamen aki ta tuma lugar diasabra awor 9 di januari 
2016. Na Aeropuerto su famia y amistadnan a bay per- 
sonalmente pa despedi di Thalia y desee lo mihor. Star 
Promotion tambe a desea Thalia hopi exito. 

X presa DO m es 


Awor mas cu nunca mester bin un 
union pa mara man di e politico! 

Skirbi pa: Candelario A. S. D. - Booshi - Wever 


DEN e ultimo dianan di aña 2015 y den e 
prome dianan di aña 2016, nos por a tuma nota 
cu e makinaria di propaganda di e Gobierno di 
AVP a bin cu un avalancha di “bon noticia”. Ta 
parce cu Gobierno ta den un desesperacion to- 
tal. Prome ta bin cu e noticia di un asina yama 
“Heads up Agreement” cu casi no ta diferente 
cu e MOU cu a ser firma un par di siman pasa. 
Y pa completa e obra maestro di manipulacion, 
ta notifica e pueblo durante e ultimo dianan 
di 2015 den un conferencia di prensa yama 
cu caracter di “urgencia” - y na unda un solo 
periodista comprometi a wordo invita - e gran 
noticia cu lo bin cu un descuento di 10% riba 
tarifanan pa coriente. Tur esaki sin menciona 
cu for di 2009 continuamente tabata aumenta 
e tarifa di awa y coriente. 

Remarcabel ta cu un par di siman pasa tanto 
WEB como Elmar a bisa cu nan situacion finan- 
ciero no ta mucho di gaba. Y awor diripiente 
ta bay duna un regalo cu lo bay costa e com- 
panianan estatal 15 miyon florin pa luna (180 
miyon pa aña). Raro, con esaki ta posibel? E 
directornan di tanto WEB como Elmar debe 
pueblo un splicacion. 

Alabes Gobierno a anuncia cu e aña 2016 lo 
ta uno super positivo pa Aruba y p’e pueblo 
Arubano. Ohala esaki ta berdad, p’asina nos 
pueblo por wordo alivia di e medidanan cu ta 
masacrando nan. 

T’asina anto cu nos mester sinta man crusa pa 
loke ta trata e mal gobernacion di e Gobierno 
aki? Nos ta kere cu awor mas cu nunca nos 
mester haci nos maximo esfuerso pa yega na un 
Union cu e intencion pa firma un Compromiso 
Nacional na unda lo mester introduci reglanan 
stricto di “Good Governance”! Hopi lo puntra 
dicon mester bin cu reglanan di “Good Gov- 
ernance” si cos ta bon? Nos refineria a habri, 
nos tin gas den nos subsuelonan, nos turismo 
ta creciendo enormemente, tur esaki segun e 
PR di e Gobierno di AVP. 


Wel, e motibonan ta obvio. Nos mester djis 
mira kico ta sosodiendo 17 miya pazuid di nos 
isla. Ta conoci cu nos bisiña ta un di e paisnan 
mas bendiciona cu rikesanan natural, y nos 
tur sa kico ta e situacion cu e pais ta pasando 
aden y con e pueblo ta sufriendo. Gobiernonan 
a haci y deshaci y a kere cu nunca placa lo caba 
cu nan y cu nan por a sigui hunga Sinterklaas 
pa eternidad. 

Pakiko esaki por a yega asina leu? 

E contesta ta hopi facil: No tin reglanan di 
“Good Governance”. No tin transparencia; 
corupcion ta na ordo di dia; patronahe politico 
ta algo comun; organonan y empresanan ta ser 
uza pa metanan exclusivamente pa faborece 
esnan cerca di e Gobernantenan. Organonan 
cu ta suppose di ta independiente ta total- 
mente politisa. Prioridadnan ta ser poni robes 
cu e consecuencia cu, e.o. pobresa ta aumenta, 
enseñansa ta wordo neglisha y criminalidad ta 
azotando e pueblo, etc. 

Na Aruba ya caba nos ta sintiendo e mesun 
cosnan aki caba. Ta p’esey ta esencial pa 
prome cu ta laat, bin cu e reglanan di “Good 
Governance”. Nos ta consciente cu e trayecto 
lo no ta facil, pero si realmente nos kier papia 
di sostenibilidad den desaroyo humano, anto 
nos mester cuminsa traha rib’esaki. Y nos no 
mester bay inventa e wiel. Ya caba Nacionnan 
Uni tin tur cos “in place” pa yuda na yega e 
ideal aki. 

E unico ingrediente necesario ta boluntad di 
e propio politico pa mara man di e politico. 
Nacionnan Uni tin un cuadra pa duna con 
tenido di kico ta un situacion ideal 
pa yega na “Good Governance 

Esakinan ta: 

* Transparencia. 

* Responsabilisacion tanto 
den e sector publico como 
den esun priva; 


* Participacion di tur hende; 

* Reglanan di ley y enforzamento di esakinan; 

* Igualdad y inclusion; 

* Reactivo; 

* Mester busca consensus; 

*Efectivo y eficiente 

Cada un di e 8 puntonan aki lo garantisa e 
sostenibilidad humano, cu na su turno lo per- 
cura cu e pueblo den su totalidad lo wordo 
beneficia, y no djis un grupito. 

Y si realmente nos kier ta merecedor di tin nos 
Status Aparte original bek, nos mester yega 
na e Union pa den un Compromiso Nacional 
garantisa cu nos rikesanan lo ser reparti na un 
manera husto, y cu e pueblo den su totalidad 
lo por gosa di esey, sino ta un grupito atrobe 
lo ser beneficia. 

Haciendo esaki, nos lo caba tambe cu e discu- 
sionnan eterno riba “friends & family”, riba 
tanchi y ompi, etc. E ora ey e discusionnan lo 
ta riba “issues”! 

Como 6800 participante riba pia 

Pa haci Fakkel Optocht uno exitoso 












































26 


AWEMainta Dialuna, 4 Januari 2016 











































AWEMainta Dialuna, 4 Januari 2016 


27 





DIASABRA anochi, riba di dos dia di aña nobo di 2016, 
SMAC a dicidi di habri temporada di Carnaval, cu e aña aki 
lo ta uno masha corto. 

Ya pa dia 7 di februari, e temporada di Fiesta di Pueblo lo ta 
tras di lomba. Y asina mes, maske e periodo ta uno cortico, e 
pueblo aki a demostra di ta gusta Carnaval. 

Como 9 agrupacion a participa den e Fakkel Optocht di di- 
asabra ultimo, cu mas o menos 6800 participante. 

Maske el a cuminsa cu tiki tardanza, e final a yega Banco di 
Caribe alrededor di 2 or di madruga. Un bon comienzo sin 
duda, maske manera semper cu problemanan. 

P- 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


Ki legria, ora nan a bisami: 

“Ban cas di Señor” y awor, ata nos para den bo portanan. 
Salmo 122, 1-2 

Tawata nos deseo di a mira Machi yega 100 aña, sinembargo 
nos Señor tawata kier e cerca dj'E prome cu esey. 

A fayece cristianamente na e bunita edad di 99 aña nos 
mama, wela, bisawela y tatarawela stima: 


Sra. Fransisca 
Maria Giel-Christiaans 

Miho conoci como Machi, Machi Fanki, Chifan, Fanki 
E ta laga atras su: 

Yiunan: Cecil y Leonora Giel-Figaroa 

jAntonio y Maria Giel-Tromp 
Juan y Rosalba Giel 
Victor y Anita Giel-Velasquez 
Fransisco y KIFilomena Giel-Wolff 
fBernardo y Filomena Giel-Figaroa 
Emiliano y BNorma Giel-Jacobs 
fFilomena y Kllrving Yarzagaray-Giel 
Jose Giel 
Tomas Giel 

Catrien Giel y KlOvito Tromp 
Mariana y Hubert Croes-Giel 

Su bisanietanan cu a yuda cuid'e te ultimo: Alicia Yarzagaray y 
Anastacia Giel 

Su 33 nieto- y nietanan, 60 bisanieto- y bisanietanan, 4 
tataranieto- y tataranietanan. 

Su ex-suegranan: Maria Wolff y Olga Velazquez 
Su subrino- y subrinanan, primo- y primanan, suegro y 
suegranan, ihanan, comer- y compernan, y demas famia: Giel 
y Christiaans tur amigo- y amiganan, bisiñanan, gruponan di 
oracion. 

Ta invita tur demas famia, amistadnan y conocirnan pa acto di 
entiero cu lo tuma lugar diamars, 5 januari 2016, na Iglesia 
Santa Anna na Noord y despues pa Santana Catholico na 
Noord. For di 2or merdia e restonan mortal lo ta reposa den 
Misa. 

Dialuna 4 januari 2016 lo tin oportunidad pa condoleer entre 
7or y 9or na Aurora Funeral Home, 

Nos no ta ricibi bishita di condolencia na cas, 




Cumana 76 J 
Oranjestad,Aruba 
Tel: 588-6699 
Fax: 588-6698 
Cel: 593-0857 / 560-1403 


“Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pami bolbe hañaforsa”. 

Salmo: 23 

Cu inmenso tristeza na nos curason nos ta anuncia fayeci- 
mento di nos mama, wela, bisawela y tanta stima 




Bibiana Becker 

Mihorconoci como: “Diana” 

*02-12-1928 - f30-12-2015 

Na nomberdi su: 

Yiunan: Henky y Rita Becker-Erasmus 

Margarita Becker 

Donald (Donny) y Nelcy Becker-Pinzon 

Nieto (a)nan: Mariela Becker y Henky Josepha 

Jaison Becker 
Sue-Anne y Hendrix Valorian 
Jaira Henriquez 
Angele Croes y Darrel Diaz 
Angelberto (Betto) Croes 

Bisanieto (a)nan: Kendra, Keyla, Keannu, Ixanja, Jayla, Shana, 
Shaniera, Junior, Rouland, Solange, Jerome, Ashanti, 

Brandon, Abigail, Jaybert y Ashton 

Ex yerno: Angelberto Croes 

Bon Bisiña: Betty Casuela y famia Maduro 

Sobrina y sobrinonan, Prima y primonan 

Demas famia: Becker, Erasmus, Croes, Pinzon, Loefstop, 
Bremo, Boekhoudt, v/d Biezen, Chai, Jongh, Kock, Henriquez, 
Burleson, Richardson, Diaz, Rodriguez, Rasmijn, Valorian, 
Josepha, Solognier 

Disculpa cu den momento di tristeza por a lubida algun 
persona of famia 

Acto di entiero lo tuma lugar diamars 5 di januari 2016, 
saliendo for di misa Pro Catedral San Francisco na Playa pa 
Santana católico na Playa. 

For di 2’or di atardi e restonan mortal lo ta reposa den misa. 

Adres pa condolencia: Aurora Funeral Home, dialuna 4 di 
januari 2015 di 7’or pa 9'or di anochi. 




-U-UUJ 




“Laga tur kos t; 
laga tur locual cu mi er 
laga tur locual cum 
laga esakinan ter 

Cu hopi tristeza pero c< 
nos ta particii 



Luis Franci 

* 29-11-191 
miho con 

Acto di entiero lo v 



“Señor ta mi warda 
Den cunucu di yerba 
E ta hibam 
Pa mi bol 
Sc 


Cu honda pena perc 
Dios nos ta a 







Sra. vda 
Kock 

Cariñosame 
*13-05-192 

Acto di entiero lo v 

a spera mi ta bunita, 
lcontra na caminda ta bunita, 
i laga atrás keda bunita y 
mina den tur buniteza”. 

anforme cu boluntad di Dios, 
oa fayecimento di: 



isco Zievinger 

50 103-01 -2016 
oci como'Puis” 


vordo anuncia despues. 

idor, mi'n tin falta di nada 
berde e ta ponemi sosega. 
li na awa trankil, 
be haña forsa”. 
ilmo: 23 

) conforme cu boluntad di 
nuncia cu a fayece 


& 



. Genoveva 
:-Garcia 

)nte yama: “Veva” 

18 128-12-2015 

vordo anuncia despues, 

“Señor ta mi wardador, mi’n tin falta di nada 
Den cunucu di yerba berde e ta ponemi sosega, 
E ta hibami na awa trankil, 

Pa mi bolbe haña torsá’. 

Salmo: 23 


Cu inmenso tristesa na nos curason y 
conforme cu boluntad di Dios, 
nos ta anuncia fayecimento di 



Hector Matos 

*15-10-1955 -130-12-2015 
Acto di entiero lo wordo anuncia despues. 

Cu tristeza, pero hopi gratitud pa tur cos cu el a kermen pa 
nos, nos ta participa e fayecimento muchu trempan di mi casa 
y nos mama carinoso. 



MIRIANA LOURDES 
VIZCAYA GARCIA 

8AUGUSTUS 1967 TE 31 DECEMBER 2015 

Martin van der Velden 
Nicole, Miguel y Alexander 

Keito 8-F, Aruba 

Lo tin un ceremonia cortico riba diamars 5 januari 7:00 or di 
anochi na Aurora Funeral Elome (e portanan lo ta habri desde 
6:30 or). 

Despues di esey lo tin oportunidad pa duna condolencia te 9 
ordi anochi. 

Despues di e condolencianan Miriana lo wordo cremacion 
den seno familiar. 

Met diep leedwezen maken wij het overlijden bekend van 





Suzanna van den Erf 

*02-07-1 954 t31-12-201 5 
Crematie zal op een latere tijd vermeld worden. 





(jfimral C i€ome 

Mi tin Dios como Wardador, pues mi no tin falta di nada. 
Den Cunucu di yerba berde, E ta pone mi sosega. 

E ta hibami na awa trankil, pa mi bolbe hanja forsa. 
Salmo 23: 1,2,3 


Cu inmenso tristeza na nos curazon, 
nos ta participa fayecimento di: 



Rudy Rafael Tromp 

mihor conoci como Romi of Ronni 
5 Maart 1955 - 2 Januari 2016 
(Yiu de defuntonan Felix Raymundus Tromp y Maria Epifania 
Tromp) 


Na nomber di su rumannan: 

Jacinto Tromp y Famia 

Mario Tromp y Eva Thijssen y Famia 

Juan Tromp y Aida Tromp Dijkhoff y Famia 

Faustina Tromp y Famia 

Judith y Robby Falconi Tromp y Famia 

Glennie Tromp y Famia 

Ta invita tur Sobrino- y Sobrina (nan), Primo- y Prima (nan), 
Amigo y Amiga (nan), Bisinjanan y conocirnan y demas Famia: 
Tromp, Franken, Falconi, Croes, Rouchmann, Coutinho, 

Trimon, Dijkhoff, Figaroa, Kelly, Victoria, Sprock, Thielman, Ruiz, 
Quant y demas Famia cu nos por a lubida den nos tristeza. 

Pa asisti na e acto di condolencia y entiero cu lo tuma lugar 
Diaranzon 6 di Januari 2016 di 9’or pa 11 ’or di mainta na 
Aurora Funeral Home. Despues lo sali pa Santana Catolico na 
Noord. 

Nos ta lamenta cu despues di entiero nos no por ricibi bishita 
di condolencia na cas. 





























30 


AWEMainta Dialuna, 4 Januari 2016 



tcorptfjilbh 


Td: 583-1400 FaK 583-1444 


Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


A bay biba den Gloria di Dios, 
e cabes di nos famia, nos wela stima 





aÇ 





Sra. Fransisca 
Giel-Christiaans 


Na nomber di su: 

Nieto- y nietanan: 

Lodowico Vi' Giel y famia 
Nelson ‘Popoy’ Giel y famia 
Orlando ‘Lan’ Giel y famia 
Oslin ‘Ochi’ Giel y famia 
Hyacinto ‘Chin’ Giel y famia 
Bernie Giel 

Edwin ‘Mau’ Giel y famia 
Carl Giel y famia 
Antonino ‘Nino’ Giel y famia 
Arthur Tuy’ Giel 
Albertico Tico’ Giel y famia 
Jouraine Giel y famia 
Johnny ‘Boy’ Giel y famia 
Gregory ‘Goyo’ Giel y famia 
Teofilo Teo’ Giel y famia 
Emily Henriquez y famia 
Mario ‘Mayon’ Giel y famia 
Ivan Yarzagaray y famia 
Anna Maria Giel 
Jairo Yarzagaray 
Sammy Giel y famia 
Lisa Tromp-Giel y famia 
Robert ‘Robby’ Giel y famia 
Marjorie Giel 
Carla Giel 

Frederick ‘Fedi’ Giel y famia 
Remberto ‘Betto’ Giel y famia 
Marisol Punin-Giel y famia 
Lidia Giel y famia 
Rafael Giel 

Juan ‘Tintin’ Giel y famia 
Glennrick Ridderstaat 

Nieto manerayiu: EdrickTromp 

Ta invita tur demas famia, amistadnan y conocirnan pa acto di 
entiero cu lo tuma lugar diamars, 5 januari 2016, na Iglesia 
Santa Anna na Noord y despues pa Santana Catholico na 
Noord. For di 2’or merdia e restonan mortal lo ta reposa den 
Misa. 

Dialuna 4 januari lo tin oportunidad pa condoleer entre 7or y 
9or na Aurora Funeral Home. 

Nos no ta ricibi bishita di condolencia na cas. 





aÇ 

"De Heer is mijn Herder, het ontbreekt mij aan niets" Ps 23.1 

Diep bedroefd, maar dankbaar voor alles wat zij voor ons betekend 
heeft, maken wij het overlijden bekend van onze lieve moeder, 
grootmoeder, overgrootmoeder, schoonmoeder en tante 


Lucia Cecilia Fun 
Gomes Balanco 

* 26-02-1924 131-12-2015 

Ook bekend als " Tante Lucy " en 
" Sra. di HongKong " 

Weduwe van Fun You Sing (Asang) 


Kinderen: Tony en Cordilia Fun-Jagershoek 

Leo en Lingli Fun-Xie 
Frank en Elly Fun-Burke 
Glenn Fun 

Sandra Fun en Rudy Harms 
John en Judith Fun-Evertsz 
Chris en Louise Fun-Ten Dam 

Kleinkinderen: Valérie en Egbert Smit-Fun 

t Giselle Fun 
Ludwig Fun 

Carmen en Kees van Baaren-Fun 
Manuela Fun en Jasper van Heusden 
Nicole en Ton van Diepen-Fun 
Yulan Fun 

Frank en Judith-Fun-van der Wal 
Bryan en Shayn Fun-de Cuba 
Jeannine Fun en Edmira Christiaans 
Francis en Eliana Fun-Arguello 
Ashley Hernandez en Chantal Resida 
Jordan Hernandez 
Kevin Hernandez 
Jason en Edith Fun-Hasham 
Jeremy en Parvity Fun-Aboagye 
Jennifer Fun en Giano Leeuwe 
Dennis Fun 
Niels Fun 
Siénna Fun 

Achterkleinkinderen: Jethro, Sara, Thyrza, Ruben, Nadeche, Jacy, 
Ethan, Ava, Lynn, Mees, Luc, Nathan, Ashlayn, Ronald, Franchesca, 
Elise, Lawrence, James, Jayden, Eva 


Neven en nichten: 


Gerry Wong en familie 
George Wong en familie (V.S.) 

Alfons Wong en familie 
Ronald Lie Kien Tsoen en familie (Sur.) 
Maaike Lie Kien Tsoen en familie 
Helen Lie Kien Tsoen 
Ingrid Karg-Balanco en familie (Ned.) 
Jane Eigenhuis-Balanco en familie (Ned.j 
Frank Balanco en familie (Ned.) 


Families: Fun, Balanco, Jagershoek, Xie, Burke, Harms, 

Evertsz, Ten Dam, Wong, 

Chung, Tjin ATam 

Vrienden: Jeane Lo-Fo-Wong (Ned.), Diet en John Booi, 

Carla en Jules Robles 

(Ned.), Irma Kock, Jane en Simon van Varsseveld, Carmen Statia, 
Carola Luidens, Balbina Lacle, 

Germania Martinez, Jean Porino, Milly van Eer. 

Staf en personeel van FAVI, Funari, Kibrahacha, Kawara, Koningin 
Wilhelmina Fonds. 

Staf en personeel van Cas di Cuido San Nicolas 
Verzorgster Francisca Arrindell 

Onze verontschuldigingen indien wij iemand in ons verdriet vergeten 
zijn. 

Gelegenheid tot condoleren is op dinsdag 5 januari 2016 van 
7.00-9.00 pm te Aurora Funeral Home te Cumana 76. 

De begrafenis is op woensdag 6 januari 2016 in de R.K. kerk Maria 
Inmaculata Concepcion te Santa Cruz waarna de teraardebestelling 
plaatsvindt op het kerkhof te Santa Cruz. Gelegenheid tot afscheid 
nemen en condoleren van 2.00-4.00 uur. 

Gelieve na de begrafenis geen rouwbeklag aan huis 


Servicio pa 
Comunidad 


%jAV Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Mediq Botica Centraal 

Pariba di Brug: 

Botica di Servicio Sero Preto 


Dokter na Warda 


Pabou di Brug: 

Huisartsenpost 

Pariba di Brug: 

Centro Medico ( Linden v/d ) 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Cas Editorial 


rtui 

* Media 

Mr■■! ;* 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Kiwcmis Circle K di Universidad 
di Aruba a sorprende 50 famia 



PA prome biaha, 
Kiwanis Circle K di 
Universidad di Aruba 
a reparti basket pa 
famia di menos recur- 
so. Areparti no menos 
cu 100 basket! 

Riba un diasabra y 
diadomingo Kiwanis 
Circle K a subi caya y a 
reparti basket den tur 
bario na Aruba. 

Cada famia a ricibi 
2 basket, un basket 
di comestibles y un 
otro cu producto di 
limpieza. Banda di 
esaki a reparti varios 
producto extra, esta 
chips y V8 Splash, p’e 
muchanan di e bario 
cu tabata hunga pafo. 

Pa hopi di e famianan 
cu a ricibi e basketnan, 
e gesto aki tabata un 
sopresa grandi. 
Kiwanis Circle K di 
Universidad di Aruba 
kier extende un dan- 
ki grandi na Romar 
Trading, Ho-Kang- 
You Tandartsenprak- 
tijk, Ellcey Trading y 
Hilton Aruba Resort 
pa donacion di pro- 
ducto. Tambe kier a 
gradici Riu Palace An- 
tillas, Renaissance Ca- 
sino’s, Universidad di 
Aruba, Departamento 
di Asunto Social, PwC, 
Divi Resorts, Aruba 
Airport Authority y 
Sjiem Fat & Co. Law 
Offices pa nan aporte 
na e proyecto aki. 

Kiwanis Circle K di 
Universidad di Aruba 
ta hopi contento cu e 
resultado di e proyec- 
to aki, a crea sonrisa 
tras di sonrisa ora di 
reparti e basketnan y 
seguramente lo ripiti 
e proyecto aki e aña 
aki cu a caba di habri. 

SOLO no a baha ainda, ora cu autoridadnan hudicial a ser avisa pa un 
accidente riba laman den lagoon na altura di Bucuti Yacht Club. 

Di acuerdo cu e prome informacion recibi, cu dos hoben tabata maneha 
nan respectivo wave-runner cu un velocidad masha halto. 

Dado momento, for di pier di Bucuti Yacht Club a manda señal pa no 
pasa eybanda, debi na cabuya cu tin den laman pa guia un bouy. 

Un di nan a logra mira e señal y a slow-down, pero e otro compañero 
no a mira e señal di advertencia y a basa den e cabuyanan, hak den 
esaki, cu e consecuencia cu el a sufri multiple herida, causando su 
morto practicamente n’e sitio. 

Te na momento cu nos ta relatando e noticia aki, ainda autoridadnan 
no a duna un informe oficial di loke cu a sosode, pasobra ainda nan 
tabata tendiendo testigo pa sa kico a pasa. 

Di acuerdo cu informacion cu nos a haya for di nos hendenan n’e sitio, 
ta bisa cu e prome informe cu a drenta tabata cu un coredor di waver- 
unner a dal den cabuya di boto y ta grave. 

Na yegada di Polis a topa personal di ambulance presente caba. Nan 


tabata trata na reanima e victima, kende tabata critico. 

Despues di basta intento e persona no a logra sobrebibi. A ser pidi pa 
avisa dokter pa presenta tambe n’e sitio pa constata morto. 

Testigonan ta bisa cu e waverunner tabata bin hopi duro. Nan tabata 
dos waverunner. Parce tin un fiesta riba boto y hendenan sa cruza bay 
otro banda di tera pa boto. Esnan den boto a purba duna e dos wave- 
runnernan un señal pa tene cuenta. 

Un so a capta e señal, pero e otro a keda bin masha duro mes y coy 
e cabuya y muri mesora. Nan a sake for di awa trece canto pa purba 
reanima pendiente yegada di paramediconan. 

Den un situacion asina mesora ta activa e demas autoridad pa presenta 
tambe p’e investigacion ta total. 

Identidad di e victima no a ser duna y como tal nos ta reserva pa duna 
e number cu nos tin. Mayan, nos ta spera di bin cu mas detaye di e 
hecho lamentable aki. 























AWEMainta Dialuna, 4 Januari 2016 


33 


Parlamentario Melvin Tromp 

"Aña nobo yena di compromiso grandi 
y importante pa desaroyo di nos pais ,# 



CONTRARIO na loke tabata deseo di parti- 
donan di oposicion pa aña 2015 bira un aña di 
100 medida, den ultimo simannan di aña cu a 
caba, tabatin noticianan sumamente positivo 
di parti di Gobierno pa pueblo di Aruba. 
Parlamentario Melvin Tromp di fraccion di 
AVP ta mustra cu ya caba tur hende ta bon na 
altura di e deseonan negativo y campaña de- 
structivo cu e dos fraccionnan di oposicion a 
hiba contra actual Gobiemo di Prome Minister 
Mike Eman, suplicando pa lunanan largo pa 
Gobierno Hulandes tuma medida contra nos 
pais. 

“No solamente oposicion a trata di spanta 
pueblo cu tur clase di mentira posibel, a pro- 
nostica serie di medida tras di otro y hasta a 
trata na inclui sindicatonan den mesun cam- 
paña negativo aki, na final di 2015 tur hende 
a ripara cu e deseonan aki di e dos partidonan 
di oposicion nunca por a wordo cumpli. 

Nos partido na 2013 a haya un voto di confi- 
ansa asina grandi a base di nos programa di 
gobernacion presenta na pueblo, cu ta bira 
dificil pa haya e tipo di scenarionan cu miem- 
bronan di oposicion ta anhela asina hopi pa 
pasa. 

Pueblo sin duda a keda sumamente satisfecho 
y nos tur cu ta forma parti di pueblo di Aruba, 
ta sigui anhela cu e proceso pa reapertura di e 
refineria na San Nicolas sigui riba e caminda 
positivo cu t’e bayendo pa algun tempo caba y 
asina logra e proposito final di pone esaki den 
funcion atrobe. 

E lo ta un stap grandi pa nos pais, un stap 
grandi na pueblo di San Nicolas, mientras cu 
acopla na e proceso positivo aki, Gobierno 
tambe a anuncia un aumento di minimumloon 
y un bahamento di prijs di awa pa luna di janu- 
ari aki cu a caba di cuminsa. 

Mientras cu tur esaki ta sigui sosode den desar- 
oyo di nos pais, partidonan di oposicion ta sigui 
motiva nan mes cu deseonan scur y negativo, 
caminda hasta tur hende por mira cu e vision di 
ambos fraccion di oposicion den Parlamento, 
ta basa riba mentira y mas mentira. 

Cu asombro pueblo por a tuma nota di declara- 
cion haci pa lider di fraccion di Democracia 
Real, cu ta insisti cu ta danki na un mocion di 
su fraccion pa lanta un comision pa atende cu 


reapertura den aña cu ta pasa, tabata instru- 
mental den e logronan positivo te cu awor den 
e proceso. 

Sinembargo ta mesun Andin Bikker aki a yama 
un reunion di Comision di Parlamento di En- 
ergia, p’e presenta un di su gruponan interesa 
den reapertura di e refineria, pero mester a 
cancela e reunion ya cu representantenan di 
e companianan aki, tabatin griep. 

Nunca mas a tende algo di e gruponan aki, 
mientras cu henter e proceso cu Gobierno ta 
hibando pa logra reapertura di e refineria, ta 
data for di algun aña caba. 

Nos ta spera cu den e aña nobo aki, miembro- 
nan di fraccion mustra un tiki mas respet p’e 
pueblo cu nan ta representa den Parlamento 
y bira mas sincero cu pueblo y duna un aporte 
positivo na desaroyo di nan pais”, segun Mel- 
vin Tromp. 


Pa loke ta fraccion di MEP, Melvin Tromp ta 
spera cu nan atende asuntonan di pueblo cu 
mas seriedad y pa haci esaki nan tin cu acepta 
decision di pueblo den eleccion di 2013 y res- 
peta e mandato cu pueblo a duna partido AVP. 
Un suplica pa henter fraccion di MEP duna 
mihor ehempel na nos pueblo y traha p’e placa 
cu pueblo ta paga nan pa ta representa den 
Parlamento y no keda cas haci cosnan cu no 
tin nada di haber cu nan responsabilidad como 
Parlamentario. 

A bira tempo nan bira serio y responsabel 
manera pueblo ta spera di nan. 

“Mi ta desea di manda un saludo cordial na 
henter pueblo di Aruba, cu aña 2016 lo ta yena 
cu cosnan positivo yena di dicha y felicidad pa 
tur hende y tur famia. Ban traha duro pa sigui 
desaroyo nos isla den un pais prospero y posi- 
tivo,” Parlamentario Melvin Tromp a declara. 





